b'\n_START_ARTICLE_\nAnn Must\n_START_PARAGRAPH_\nAnn Must (aastatel 1982\xe2\x80\x931990 Ann Viikberg; s\xc3\xbcndinud 8. m\xc3\xa4rtsil 1953 Tallinnas) on eesti kirjanik ja t\xc3\xb5lkija._NEWLINE_Ta \xc3\xb5ppis Tallinna 46. Keskkoolis, Tartu Kaug\xc3\xb5ppekeskkoolis ja Tartu Riiklikus \xc3\x9clikoolis (l\xc3\xb5petas eesti filoloogina). Ta on t\xc3\xb6\xc3\xb6tanud ajakirja Sina ja Mina toimetuses vanemtoimetajana, ajalehtede Sirp ja Kultuurimaa toimetuses, ajakirja Kultuur ja Elu lisa Eesti Elu peatoimetajana ning olnud lektor Pedagoogika\xc3\xbclikoolis ja Kunstiakadeemias.\n_START_SECTION_\nLooming\n_START_PARAGRAPH_\nAnn Must on avaldanud ilukirjandust alates aastast 1969. Novellikogudes "Tuba" ja "Vastu valgust" on n\xc3\xa4iliselt juhuslike elupiltide kaudu edasi antud noore naise hingeelu tema isiksuseks vormumise perioodil. Ta on avaldanud ka luulet ja arvustusi. Viimasel ajal on Must vabakutseline kirjanik ja t\xc3\xb5lkija.'